CELEX: 32013D0272
Language: lv
Date: 2013-05-22 00:00:00
Title: 2013/272/ES: Eiropadomes Lēmums ( 2013. gada 22. maijs ) par Eiropas Komisijas locekļu skaitu

18.6.2013   
            
            
               LV
            
            
               Eiropas Savienības Oficiālais Vēstnesis
            
            
               L 165/98
            
         EIROPADOMES LĒMUMS
   (2013. gada 22. maijs)
   par Eiropas Komisijas locekļu skaitu
   (2013/272/ES)
   EIROPADOME,
   ņemot vērā Līgumu par Eiropas Savienību un jo īpaši tā 17. panta 5. punktu,
   tā kā:
   
               (1)
            
            
               Eiropadome 2008. gada 11.–12. decembra un 2009. gada 18.–19. jūnija sanāksmē norādīja uz Īrijas iedzīvotāju bažām saistībā ar Lisabonas līgumu un tādēļ vienojās, ka, ja Lisabonas līgums stāsies spēkā, saskaņā ar nepieciešamajām juridiskajām procedūrām tiks pieņemts lēmums, lai panāktu, ka Komisijas sastāvā arī turpmāk tiktu ietverts viens valstspiederīgais no katras dalībvalsts.
            
         
               (2)
            
            
               Lēmums par Komisijas locekļu skaitu būtu jāpieņem savlaicīgi – pirms tiek iecelta Komisija, kas sāks pildīt savus pienākumus 2014. gada 1. novembrī.
            
         
               (3)
            
            
               Šā lēmuma ietekme būtu regulāri jāpārskata,
            
         IR PIEŅĒMUSI ŠO LĒMUMU.
   1. pants
   Komisijas locekļu skaits atbilst dalībvalstu skaitam, ietverot Komisijas priekšsēdētāju un Savienības Augsto pārstāvi ārlietās un drošības politikas jautājumos.
   2. pants
   Eiropadome šo lēmumu attiecībā uz Komisijas darbību pārskata savlaicīgi – vai nu pirms tiek iecelta pirmā Komisija pēc trīsdesmitās dalībvalsts pievienošanās, vai arī pirms tās Komisijas iecelšanas, kas sekos tai Komisijai, kuras darbību paredzēts sākt 2014. gada 1. novembrī, – atkarībā no tā, kas notiek ātrāk.
   3. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   To piemēro no 2014. gada 1. novembra.
   
      Briselē, 2013. gada 22. maijā
      
         
            Eiropadomes vārdā –
         
            priekšsēdētājs
         
         H. VAN ROMPUY